Trump na Kim wakubaliana kuanza tena mazungumzo\nNchi hizo mbili zimekubaliana kufufua mazungumzo kuhusu nyukilia yaliyokuwa yamesimama.

Mkutano wao wa mwisho ulivunjika mwezi Februari huku kukiwa hakuna maendeleo yeyote kuhusu mpango wa kusitisha utengenezaji wa silaha za nyukilia.

Wakosoaji wanaona kuwa kukutana kwa viongozi hao kwa mara ya tatu kwa kipindi cha mwaka mmoja kama mchezo wa kisiasa na kusema kuwa Korea Kaskazini bado wanapaswa kuonyesha kuwa wamedhamiria kuachana na silaha za nyukilia.

Katika mkutano ambao hatimaye ulipangwa kufanywa baada ya Trump kumualika Kim kwenye ukurasa wake wa Twitter siku ya Jumamosi, walisalimiana kwa kushikana mikono katika eneo la mpaka kati ya Korea zote mbili kabla ya bwana Trump kuvuka kuingia Korea Kaskazini.

Rais wa Marekani Donald Trump na wa Korea Kusini Moon Jae-in walikutana kuzungumza

''Ni vyema kukuona tena.Sikutarajia kukutana nawe hapa,'' Bwana Kim alimwambia Trump huku akitabasamu.Tukio la kukutana kwao lilionyeshwa moja kwa moja na televisheni ya kimataifa.

''Ni wakati muhimu,'' alisema Trump, ''maendeleo makubwa.''

Kukutana kwao mwanzoni ilielezwa kuwa ni kwa muda mfupi, lakini Trump na Kim waliongea kwa takriban saa moja, upande wa Korea Kusini.

Kwa muda mfupi, Trump na Kim waliungana na Rais wa Korea Kusini, Moon Jae-in.

Kim aishutumu Marekani kwa 'kupotosha ukweli' 

Marekani yaikamata meli ya Korea Kaskazini 

Akizungumza na wanahabari akiwa pembeni ya Trump, Kim amesema mkutano wao ni ishara ya uhusiano wao ''mzuri sana''.

Akiita urafiki wao  ''mzuri'', Trump ambaye awali alimuita Kim ''mtu wa roketi''- amesema ni ''siku nzuri kwa dunia'' na kwamba ''anajivunia kufika kwenye mpaka'' wa nchi hizi za Korea.

Trump na Kim wakipeana mikono wakiwa kwenye mpaka wa Korea Kaskazini

Marais mbalimbali wa Marekani walitembelea eneo la mpaka linalogawanya peninsula tangu kumalizika kwa vita ya Korea mwaka 1953, kuonyesha kuiunga mkono Korea Kusini.

Rais wa zamani wa Marekani, Jimmy Carter na Bill Clinton walishawahi kutembelea Korea Kaskazini, mjini Pyongyang-lakini baada ya kuondoka...\n\ntl;dr:
Donald Trump amekuwa Rais wa kwanza wa Marekani kuingia nchini Korea Kaskazini, baada ya kukutana na Kim Jong-un kwenye eneo linalotenganisha Korea Kaskazini na Kusini.